อีลอน มัสก์ ผู้ก่อตั้ง SpaceX เผยมีแผนจะส่งคนขึ้นไปตั้งรกรากที่ดาวอังคาร ในปี 2022 - FINNOMENA
อีลอน มัสก์ มหาเศรษฐี ผู้ก่อตั้ง SpaceX , Tesla motors และ Paypal เจ้าของฉายา "Ironman โลกจริง" กล่าวในงาน IAC 2016 ณ ประเทศ แม็กซิโก ว่า ตนมีแผนที่จะส่งผู้คนขึ้นไปตั้งรกรากที่ดาวอังคาร ในปี 2022
25 ต.ค. 2559

อีลอน มัสก์ มหาเศรษฐี ผู้ก่อตั้ง SpaceX , Tesla motors และ Paypal เจ้าของฉายา “Ironman โลกจริง” กล่าวในงาน IAC 2016 ณ ประเทศ แม็กซิโก ว่า ตนมีแผนที่จะส่งผู้คนขึ้นไปตั้งรกรากที่ดาวอังคาร ในปี 2022
โดยสาเหตุที่เลือกดาวอังคาร แทนดวงจันทร์ เนื่องจาก มักส์มองว่า ดวงจันทร์นั้นมีขนาดเล็กกว่าดาวอังคาร อีกทั้งบรรยากาศและสภาพแวดล้อม ของดวงจันทร์นั้น ไม่เอื้อต่อการตั้งอาณานิคมของมนุษย์ในระยะยาว
ส่วนค่าใช้จ่ายสำหรับการขึ้นไปอยู่อาศัยบนดาวอังคารนั้น มักส์กล่าวว่าตอนนี้ยังแพงเกินไปมาก ซึ่งคิดคร่าวๆขั้นต่ำน่าจะอยู่ที่ราวๆ 1 หมื่นล้านเหรียญสหรัฐ ต่อคน
แต่หากยานอวกาศขนส่งสร้างสำเร็จ ซึ่งจะทำให้สามารถส่งคนขึ้นไปได้ทีละหลายๆคน มักส์ตั้งใจว่า จะให้ตั๋วมีราคาเหลือแค่ 1 – 2 แสนเหรีญต่อคน ซึ่งราคาเทียบเคียงพอๆกับราคาบ้าน
โดยระยะเวลาในการเดินทางจากโลก ไปดาวอังคารจะใช้เวลาเดินทางทั้งหมดประมาณ 80 วัน และจะจัดอย่างมากสุด ปีละครั้ง
ซึ่งมักส์ตั้งใจระหว่างการเดินทางนั้นจะต้องไม่น่าเบื่อ โดยจะมีกิจกรรมให้ลูกเรือเล่นระหว่างเดินทาง เช่น การลอยตัวในสูญญากาศ หรือแม้แต่ดูหนัง ร้องเกะ
ทั้งนี้มักส์กล่าวว่า ผู้ซื้อตั๋วขึ้นไปดาวอังคารนั้น ต้องยินยอมรับความเสี่ยงก่อนว่าการเดินทางอาจเกิดอันตรายถึงชีวิตได้
สุดท้ายมักส์เชื่อว่า ในอีก 40-100 ปีข้างหน้า จะมีมนุษย์ไปตั้งอณานิคมอยู่บนดาวอังคารประมาณ 1 ล้านคน ผลิตทรัพยากรเองได้จากดาวอังคาร และจะเริ่มเดินทางไปยังดาวพฤหัส และดาวเสาร์ เป็นลำดับต่อไป
อ่านรายละเอียดยานอวกาศ หลักการ และเนื้อหาข่าวเพิ่มเติมได้ที่ : https://www.weforum.org/agenda/2016/09/elon-musk-wants-to-send-a-million-people-to-mars
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
SpaceX
อีลอน มัสก์
แชร์บทความ: